দ্য লাঞ্চবক্স
দ্য লাঞ্চবক্স ২০১৩ সালের একটি ভারতীয় রোমান্টিক চলচ্চিত্র যা পরিচালনা করেছেন রিতেশ বাটরা এবং প্রযোজনায় গুণীত মোঙ্গা, অনুরাগ কাশ্যপ ও অরুণ রঙ্গচারী। ডার, ইউটিভি, ধর্ম প্রোডাকশনস, শিক্ষা এন্টারটেইনমেন্ট, এনএফডিসি সহ আরো কয়েকটি স্টুডিও যৌথভাবে চলচ্চিত্রটি প্রযোজনা করে। এতে প্রধান চরিত্রে অভিনয় করেছেন ইরফান খান, নিমরাত কাউর এবং নওয়াজউদ্দিন সিদ্দিকী। চলচ্চিত্রটি কান চলচ্চিত্র উৎসবের আন্তর্জাতিক সমালোচকদের সপ্তাহে প্রদর্শিত হয় এবং পরবর্তীতে তা ক্রিটিকস উইক ভিউয়ারস চয়েস পুরস্কার তথা গ্র্যান্ড রেল ডি'অর জিতে নেয়। এটি ২০১৩ সালের টরোন্টো চলচ্চিত্র উৎসবেও দেখানো হয়। ভারতে চলচ্চিত্রটি মুক্তি দেয়া হয় সেবছর ২০ সেপ্টেম্বরে। বক্স অফিসে এটি সাফল্য লাভ করে।
এলভিস এন্ড নিক্সন
এলভিস এন্ড নিক্সন একটি ২০১৬ সালের হাস্য-নাটকধর্মি চলচ্চিত্র যার পরিচালক লিজা জনসন এবং লেখক জোই সাগাল, হানালা সাগাল আর ক্যারি এলবেস। এই চলচ্চিত্রে কেভিন স্পেসি প্রেসিডেন্ট রিচার্ড নিক্সন এবং মাইকেল সান্যন গায়ক এলভিস প্রেসলির চরিত্রে অভিনয় করেছেন, এবং ২১ ডিসেম্বর ১৯৭০ তারিখে হোয়াইট হাউসে এই দুজনের সাক্ষাৎ এর মূল বিষয়বস্তু।এই ছবির অন্য অভিনেতারা হলেন এলেক্স পেটিফের, জনি নক্সভিল, কলিং হ্যাংক্স আর ইভান পেটার্স। ২২ এপ্রিল, ২০১৬ তারিখে আমাজন স্টুডিওস এবং ব্লিকার স্ট্রিট দ্বারা এই ছবি মুক্তি পায়।